آصف زرداری کی گرفتاری کے خلاف بھرپور احتجاج کیا جائے گا: پیپلزپارٹی

پاکستان پیپلزپارٹی کا کہنا ہے کہ جے آئی ٹی رپورٹ الف لیلیٰ کی کہانی ہے۔

خبر کا کوڈ: 3293

تاریخ: 27 December 2018 - 23:55

مقدس دفاع نیوز ایجنسی کی رپورٹ کے مطابق، پیپلزپارٹی کی سینٹرل ایگزیکٹو کمیٹی کے اجلاس کے بعد نوڈیرو ہاؤس میں ہونے والے اجلاس کے بعد میڈیا کو بریفنگ دیتے ہوئے پی پی رہنماؤں شیری رحمان، فرحت اللہ بابر، قمرزمان کائرہ اور نیر بخاری نے جے آئی ٹی رپورٹ کو مسترد کرتے ہوئے کہا کہ حکومت انتقامی کارروائیاں کر رہی ہے اس کے خلاف ہر محاذ پر جنگ ہو گی۔

انہوں نے کہا کہ ذوالفقار علی بھٹو اور محترمہ شہید بے نظیر بھٹو کو عدالتوں سے انصاف نہیں ملا ۔ حکومت کو خبردار کرتے ہیں کہ اگر آصف زرداری گرفتار ہوئے تو نتائج اچھے نہیں ہوں گے۔ اگر آصف زرداری کی گرفتاری عمل میں آئی تو ذیلی تنظیموں کو ہدایات جاری کردی جائیں گی۔ آج بھی ماضی کی طرح مقدمات بنائے جا رہے ہیں ہم دفاع کریں گے، یہ بے بنیاد انکوائریاں ہیں جے آئی ٹی رپورٹ سے تاثر مل رہا ہے کہ فیصلے پہلے سے تحریر شدہ ہیں۔ قانون کے فیصلے قانون کے مطابق ہونے چاہیں، ہمارا میڈیا ٹرائل ہو رہا ہے۔ ہماری عدالت سے جنگ نہیں۔

دوسری جانب آج  پاکستان میں اس ملک کی سابق وزیراعظم اور پیپلز پارٹی کی چیئر پرسن شہید بے نظیر بھٹو کی 11 ویں برسی منائی جا رہی ہے۔ برسی کا مرکزی اجتماع گڑھی خدابخش بھٹو لاڑکانہ میں ہوگا جس میں پارٹی کی مرکزی اور صوبائی قیادت شرکت کرے گی۔

پیغام کا اختتام/